Vyhodnotenie pripomienok a návrhov k VZN č. 42/2015


Obec Bohdanovce nad Trnavou, v zastúpení starostom obce Miroslavom Sučákom, ktorí sú navrhovateľmi návrhu zmeny VZN č. 42/2015 o miestnych daniach a miestnom poplatku za komunálne odpady a drobné stavebné odpady na území obce Bohdanovce nad Trnavou  vyhodnotila v zmysle zákona vznesené pripomienky v počte jedna a zároveň sa zaoberala odporúčaním komisie pre ekonomiku, financie a bytovú politiku zo zasadnutia 2.12.2015. Po zvážení všetkých argumentov a súvislostí navrhovateľ zmeny VZN upravil sadzby daní, resp. návrh zmeny zrušil tak, aby zaťaženosť daňovníkov bola nižšia. Upravený návrh zmeny sadzieb predstavuje zníženie o cca 60% oproti pôvodnému návrhu. Neznamená to však, že v budúcnosti sa obec nebude musieť opäť zaoberať touto otázkou. Nový návrh zmeny sadzieb sa týka:
· stavieb na bývanie a drobné stavby, ktoré majú doplnkovú funkciu pre hlavnú stavbu, z pôvodných 0,09 €/m2 na 0,15 €/m2,
· príplatok za ďalšie podlažie z pôvodných 0,05 €/m2 na 0,08 €/m2,
· stavby na pôdohospodársku produkciu, stavby na vodné hospodárstvo, stavby využívané na skladovanie vlastnej produkcie vrátane stavieb na vlastnú administratívu, z pôvodných 0,2 €/m2 na 0,5 €/m2,
· záhrady, s pôvodných 0,0129 €/m2 na 0,0148 €/m2,
· stavebné pozemky, z pôvodných 0,1858 €/m2 na 0,2787 €/m2,
· miestny poplatok za komunálne odpady zo 17,30 €/1 osoba/ 1 rok na 18,00 €/ 1 osoba/1 rok,
· drobný stavebný odpad z pôvodných 0,10 €/ kg na 0,078 €/ kg.
Ostatné sadzby daní a poplatkov ostávajú nezmenené, sú v hodnotách starého VZN č. 29/2011 a jeho neskorších aktualizácií.
Úprava návrhu VZN obsahuje i zmeny v textovej časti nariadenia, aj v súlade s navrhovanými pripomienkami.
Schválené zmeny vo VZN je nutné upraviť v návrhu rozpočtu na rok 2016. Zníženie predstavuje cca 7 500,- €

								Miroslav Sučák
								  starosta obce



Bohdanovce nad Trnavou, 9.12.2015
